**MARIJAMPOLĖS SAV. PATAŠINĖS UNIVERSALAUS DAUGIAFUNKCIO CENTRO**

**DIREKTORĖS ZITOS KIRŠIENĖS**

**2021 METŲ VEIKLOS ATASKAITA**

2022-01-19

Patašinė

**I SKYRIUS**

**STRATEGINIO PLANO IR METINIO VEIKLOS PLANO ĮGYVENDINIMAS**

|  |
| --- |
| **Pagrindinis Marijampolės sav. Patašinės universalaus daugiafunkcio centro strateginis tikslas yra:** Sukurti bendruomenės, švietimo, kultūros, socialinių paslaugų, užimtumo traukos centrą bei sudaryti saugias bei kokybiškas ugdymo (-si) sąlygas.  **Tikslo siekiama įgyvendinant šiuos uždavinius:**   * Sutelkti bendruomenės narius bendrai veiklai, sukurti daugiau paslaugų, atitinkančių bendruomenės poreikius. * Kurti palankią ir saugią vaikų ugdymo (-si) aplinką. * Gerinti paslaugų ir ugdymo kokybę, gilinti pedagogų kompetencijas, skatinti gerosios patirties sklaidą.   **Svarbiausi 2021 metų pasiekimai įgyvendinant įstaigos strateginį tikslą ir uždavinius:**  2021 m. universalaus daugiafunkcio centro bendruomenė nuolat siekė įgyvendinti strateginio plano tikslus ir uždavinius. Buvo siekiama, kad įstaiga taptų bendruomenės traukos centru. Tuo tikslu buvo organizuojami renginiai ir projektai, skirti bendruomenei, įstaigą lankantiems vaikams bei jų tėvams. Įstaigoje yra įsikūręs Marijampolės P. Kriaučiūno viešosios bibliotekos filialas. Nuolat bendradarbiaujant su biblioteka buvo rengiami susitikimai su mūsų krašto kūrėjais. Organizuojamos knygos savaitės. Vyko vaikų piešinių paroda „Vaikystė ir biblioteka“. Viena universalaus daugiafunkcio centro pedagogė bibliotekoje suorganizavo savo individualią darbų parodą. Įstaigą lankančios bendruomenės narės suorganizavo savo darbų parodą „Jaukios Kalėdos“. Pandemijos metu dailės studijos lankytojos dirbo namuose, savo darbais puošė įstaigos erdves.  Didelis dėmesys buvo skiriamas vaikų sveikos gyvensenos, sveiko maitinimosi ugdymui. Įstaigoje yra sukurtas sveikatingumo (basų kojų) takelis. Čia įstaigos vaikai vasaros metu turi galimybę bėgioti basomis. Tai sudarė sąlygas vaikų sveikatos stiprinimui.  Įstaigoje auga jaunas sodas. Teritorijoje buvo auginami prieskoniniai augalai, arbatžolės bei daržovės. Ištisus metus įstaigoje vyko mokomoji pažintinė veikla „Žalioji palangė“. Didelis dėmesys buvo skiriamas sveikos mitybos bei sveiko gyvenimo būdo propogavimui. Įstaigos tradicija yra tapusi „Obuolio diena“. Buvo organizuojami projektai „Mano sveikatos piramidė“, konkursas „Vaisiai ir uogos – sveiki saldumynai“. Vyko pokalbiai su vaikais „Sveikas maistas – stiprus vaikas“, „Mineralinio vandens burtai“, organizuota vaikų rankų higienos diena. Vyko projektas „Vandens diena“ bei kiti renginiai.  2021 m. užbaigėme patyriminio ugdymo projektą, finansuojamą iš Europos Sąjungos lėšų. Sukūrėme vandens laboratoriją. Nupirkta nauji akvariumai, ugdymo priemonės, žuvys, sudarytos sąlygos patyriminiam vaikų ugdymui. Šio projekto metu visa įstaigos bendruomenė, tėvai buvo įtraukiami į veiklą. Vaikai įgavo daug patyriminių žinių: tyrinėjo, žaidė, piešė. Vyko projektai - Muilo burbulų šventė, konkursai „Ledo gėlės“, „Spalvotas sniegas“ ir kt. Pedagogai projekto metu nuolat kėlė kvalifikaciją, dalyvavo seminaruose, dalijosi gerąja patirtimi. Metų pabaigoje vandens laboratorija buvo pristatyta Marijampolės savivaldybės ikimokyklinių įstaigų pedagogams. Europos Sąjungos projektas pritraukė į įstaigą 19,3 tūkst. Eur lėšų.  Siekiant kokybiško ugdymo buvo didelis dėmesys skiriamas vaikų kalbos ugdymui. Įstaigos ugdytiniai dalyvavo tarptautiniuose bei respublikiniuose renginiuose. Dalyvauta tarptautiniame projekte „Keturi metų laikai“ bei trijuose respublikiniuose projektuose, skirtuose vaikams, turintiems kalbos sutrikimų.  Įstaigos bendruomenė nuolat siekė tobulėti, bendrauti, kryptingai ugdyti. Nuolat bendravo su tėvais, siekė įgyvendinti bei tenkinti tėvų lūkesčius.  Manau, kad 2021 metais vykdyta veikla, projektai, renginiai, konkursai subūrė įstaigos bendruomenę bendram tikslui siekti, būti kultūros, švietimo, užimtumo traukos centru bei saugiai ir kokybiškai ugdytis. |

**II SKYRIUS**

**METŲ VEIKLOS UŽDUOTYS, REZULTATAI IR RODIKLIAI**

**1. Pagrindiniai praėjusių metų veiklos rezultatai**

|  |  |  |  |
| --- | --- | --- | --- |
| Metų užduotys (toliau – užduotys) | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
| 1.1. Kurti aplinką, užtikrinančią vaikų sveikatingumą ir saugumą | Dalyvauta ne mažiau kaip dviejuose organizuotuose renginiuose, dviejuose sveikatos projektuose, parodose  Lauko erdvėje įrengtas sveikatingumo takelis.  Ištisus metus įstaigoje vykdyta pažintinė mokomoji veikla „Žalia palangė“, švediškas stalas, augintos įvairios daržovės, prieskoniai siekiant ugdyti sveikatai palankų vaikų maitinimą.  Atnaujinti valgiaraščiai. | Dalyvautų renginių skaičius  Įrengtas takelis  Įvykdytų veiklų skaičius  Atnaujinti valgiaraščiai | Įvyko 10 renginių. Iš jų 3 sveikatos projektai („Obuolio diena“, „Vandens diena“, „Metų laikai“).  Įrengtas vienas sveikatingumo takelis.  Nuolat vykdyta pažintinė mokomoji veikla “Žalia palangė“, „švediškas stalas“. Įstaigos teritorijoje vasaros metu buvo auginami prieskoniniai augalai, daržovės, arbatžolės.  Atnaujinti valgiaraščiai 50 proc. (įtraukta daugiau įvairių šviežių daržovių, vaisių, uogų bei žuvies patiekalų). |
| 1.2. Įdiegti elektroninį dienyną. | Įdiegtas dienynas iki 2021 m. rugsėjo 1 d.  Ne mažiau 90 proc. ugdytinių tėvų naudojasi dienynu | Įdiegtas elektroninis dienynas.  . | Sudaryta paslaugų sutartis su UAB „Kompiuterizuoti sprendimai“ 2021-12-13. Įdiegtas e-dienynas „Mūsų darželis“. Nuo 2022 m. sausio 1 d. dienynu naudojasi pedagogai ir administracija. |
| 1.3. Inicijuoti įstaigoje vykdomus viešuosius pirkimus per CPO | Įstaigos vykdomi viešieji pirkimai ne mažiau nei 30 proc. metinių pirkimų vertės vykdomi per CPO | Viešųjų pirkimų per CPO dalis nuo visų įstaigos pirkimų procentais | Kadangi vykdomi tik mažos vertės pirkimai, įstaiga gali nepirkti per CPO, kai numatoma neskelbiamo pirkimo sutarties vertė mažesnė nei 10 000 Eur (be PVM)  2021 m. nuo bendros metinių pirkimų sumos pirkimai per CPO sudarė 12 proc. (pirkta elektros energija už 4,7 tūkst. Eur be PVM) |
| * 1. Inicijuoti įstaigoje rengiamų dokumentų rengimą DVS „Kontora“ priemonėmis. | Įstaigoje rengiamų dokumentų dalis parengta DVS „Kontora“ priemonėmis ne mažiau 80 proc. | Parengtų dokumentų dalis procentais | DVS „Kontora“ priemonėmis rengiami trumpo saugojimo teisės aktai (įsakymai), vidaus dokumentai (darbuotojų prašymai, darbo laiko žiniaraščiai, finansinės ataskaitos ir kt.). 80 proc. dokumentų parengta DVS „Kontora“ priemonėmis. Darbuotojai susipažįsta su parengtais dokumentais DVS „Kontora“ priemonėmis. |

**2. Užduotys, neįvykdytos ar įvykdytos iš dalies dėl numatytų rizikų (jei tokių buvo)**

|  |  |
| --- | --- |
| Užduotys | Priežastys, rizikos |
| 2.1. Sumažinti administracijos (direktorius, pavaduotojai, ūkvedys, buhalteriai ir kt.) darbuotojų atostogų likučius | Užduotis buvo vykdoma nuolat, tačiau įvykdyta tik dalinai dėl darbo vasarą, darbuotojų nedarbingumo, izoliacijos bei ribotų žmogiškųjų išteklių. |
| 2.2. |  |

**3. Veiklos, kurios nebuvo planuotos ir nustatytos, bet įvykdytos**

(pildoma, jei buvo atlikta papildomų, svarių įstaigos veiklos rezultatams)

|  |  |
| --- | --- |
| Užduotys / veiklos | Poveikis švietimo įstaigos veiklai |
| 3.1. |  |
| 3.2. |  |

Direktorė Zita Kiršienė